pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ขสมก. จัดรถโดยสารให้บริการฟรี อำนวยความสะดวกให้กับประชาชนที่เข้าร่วมกิจกรรม
วันพุธที่ 19 เมษายน 2566
ขสมก. จัดรถโดยสารให้บริการฟรี อํานวยความสะดวกให้กับประชาชนที่เข้าร่วมกิจกรรม
“ไหว้พระเสริมสิริมงคล เยี่ยมยลชมงานใต้ร่มพระบารมี 241 ปี กรุงรัตนโกสินทร์”
นายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ กระทรวงคมนาคม เปิดเผยว่า ตามที่รัฐบาลโดยกระทรวงวัฒนธรรมได้กําหนดจัดกิจกรรม “ไหว้พระเสริมสิริมงคล เยี่ยมยลชมงานใต้ร่มพระบารมี 241 ปี กรุงรัตนโกสินทร์” ระหว่างวันที่ 21 - 25 เมษายน 2566 เพื่อเทิดพระเกียรติและน้อมรําลึกในพระมหากรุณาธิคุณของพระบาทสมเด็จพระพุทธยอดฟ้าจุฬาโลกมหาราช ปฐมกษัตริย์แห่งราชวงศ์จักรี รวมถึงสมเด็จพระบูรพกษัตริย์ทุกพระองค์ในพระบรมราชจักรีวงศ์ และร่วมฉลองเนื่องในวาระครบรอบวันคล้ายวันสถาปนากรุงรัตนโกสินทร์ 241 ปี ตลอดจนส่งเสริมให้ประชาชนได้ใกล้ชิดพระพุทธศาสนา สืบสานวิถีพุทธ และยลความงามทางสถาปัตยกรรม ศิลปกรรมที่ช่างศิลป์บรรจงสร้างอย่างประณีต ขสมก. ได้สนับสนุนการจัดกิจกรรมดังกล่าว โดยจัดรถโดยสารธรรมดาให้บริการฟรี จํานวน 5 คัน เพื่ออํานวยความสะดวกให้กับประชาชนในการเดินทางเข้าร่วมกิจกรรมไหว้พระเสริมสิริมงคล เยี่ยมชมวัดบริเวณรอบเกาะรัตนโกสินทร์ จํานวน 11 แห่ง ดังนี้
1. วัดชนะสงครามราชวรมหาวิหาร
2. วัดบวรนิเวศราชวรวิหาร
3. วัดเบญจมบพิตรดุสิตวนารามราชวรวิหาร
4. วัดราชนัดดารามวรวิหาร
5. วัดสระเกศราชวรมหาวิหาร
6. วัดสุทัศนเทพวรารามราชวรมหาวิหาร
7. วัดราชบพิธสถิตมหาสีมารามราชวรวิหาร
8. วัดราชประดิษฐสถิตมหาสีมารามราชวรวิหาร
9. วัดประยุรวงศาวาสวรวิหาร
10. วัดพระเชตุพนวิมลมังคลารามราชวรมหาวิหาร
11. วัดมหาธาตุยุวราชรังสฤษฏิ์ราชวรมหาวิหาร
ทั้งนี้ รถโดยสารที่วิ่งให้บริการจะมีป้ายสติกเกอร์ ข้อความ “ไหว้พระ 11 วัด 241 ปี กรุงรัตนโกสินทร์” ติดบริเวณป้ายไฟแสดงหมายเลขสายรถโดยสาร และป้ายไวนิลข้อความ “ไหว้พระเสริมสิริมงคล เยี่ยมยลชมงานใต้ร่มพระบารมี 241 ปี กรุงรัตนโกสินทร์” ติดบริเวณด้านข้างรถโดยสาร วิ่งให้บริการ ตั้งแต่เวลา 09.00 - 18.00 น. โดยปล่อยรถออกวิ่งทุก ๆ 20 นาที รถคันแรกออกจากจุดเริ่มต้น ณ พิพิธภัณฑ์สถานแห่งชาติ เวลา 09.00 น. รถคันสุดท้าย ออกจากจุดเริ่มต้น เวลา 18.00 น. โดยจะวิ่งวนรับ - ส่ง ประชาชนสามารถรอขึ้นรถได้ ณ พิพิธภัณฑ์สถานแห่งชาติ และวัดทั้ง 11 แห่ง
รัฐบาลไทย-ข่าวทำเนียบรัฐบาล-ทส. ประชุม คกก. ทะเลแห่งชาติ “บิ๊กป้อม” ดัน กม.คุ้มครองวาฬบรูด้าจากกิจกรรมท่องเที่ยว อนุรักษ์ ฟื้นฟูระบบนิเวศทางทะเล
วันพุธที่ 19 เมษายน 2566
ทส. ประชุม คกก. ทะเลแห่งชาติ “บิ๊กป้อม” ดัน กม.คุ้มครองวาฬบรูด้าจากกิจกรรมท่องเที่ยว อนุรักษ์ ฟื้นฟูระบบนิเวศทางทะเล
ทส. ประชุม คกก. ทะเลแห่งชาติ “บิ๊กป้อม” ดัน กม.คุ้มครองวาฬบรูด้าจากกิจกรรมท่องเที่ยว อนุรักษ์ ฟื้นฟูระบบนิเวศทางทะเล
ทส. ประชุม คกก. ทะเลแห่งชาติ “บิ๊กป้อม” ดัน กม.คุ้มครองวาฬบรูด้าจากกิจกรรมท่องเที่ยว อนุรักษ์ ฟื้นฟูระบบนิเวศทางทะเล
วันที่ 19 เมษายน 2566 เวลา 10.45 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม มอบหมายให้ นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) เป็นผู้แทน เข้าร่วมประชุมคณะกรรมการนโยบายและแผนการบริหารจัดการทรัพยากรทางทะเลและชายฝั่งแห่งชาติ ครั้งที่ 2/2566 โดยมี พลเอก ประวิตร วงษ์สุวรรณ รองนายกรัฐมนตรี เป็นประธานการประชุม พร้อมด้สยคณะกรรมการ ผู้ทรงคุณวุฒิ และหน่วยงานที่เกี่ยวข้องเข้าร่วมประชุม ณ ห้องประชุมมูลนิธิอนุรักษ์ป่ารอยต่อ 5 จังหวัด
โดยที่ประชุมมีมติเห็นชอบให้ออกประกาศกระทรวงทรัพยากรธรรมชาติและสิ่งแวดล้อม เรื่อง มาตรการคุ้มครองวาฬบรูด้าจากกิจกรรมท่องเที่ยว พ.ศ. ... ต่อไป และพิจารณาเรื่องการกําหนดสถานีสํารวจติดตามสถานภาพทรัพยากรหญ้าทะเลประจําปีของประเทศไทย โดยการกําหนดสถานีสํารวจติดตามสถานภาพแหล่งหญ้าทะเลประจําปีของประเทศไทย จํานวน 128 สถานี
ทั้งนี้ พลเอก ประวิตร สั่งการให้กระทรวงทรัพยากรธรรมชาติและสิ่งแวดล้อม ติดตามและกําชับหน่วยงานที่เกี่ยวข้องในการดําเนินการตามขั้นตอนที่เกี่ยวข้องตามกฎหมาย รวบรวมข้อมูลสถานการณ์สภาพปัญหาและผลกระทบจากการท่องเที่ยวชมวาฬบรูด้า พร้อมทั้งจัดประชุมรับฟังความคิดเห็นของผู้มีส่วนได้ส่วนเสียในพื้นที่ เพื่อกําหนดมาตรการคุ้มครองวาฬบรูด้าจากกิจกรรมท่องเที่ยว ให้เป็นกติกาที่มีผลบังคับตามกฎหมาย ส่งเสริมการมีส่วนร่วม สร้างเครือข่ายความร่วมมือจากทุกภาคส่วน สู่การอนุรักษ์ทรัพยากรทางทะเลและชายฝั่งในทุกมิติ ทั้งนี้ ขอให้กรมทรัพยากรทางทะเลและชายฝั่งสํารวจติดตามสถานภาพแหล่งหญ้าทะเล นอกเขตอุทยานแห่งชาติทางทะเลและเขตห้ามล่าสัตว์ป่า 80 สถานี และกรมอุทยานแห่งชาติ สัตว์ป่า และพันธุ์พืช สํารวจติดตามสถานภาพฯ ในเขตอุทยานฯ 48 สถานี พร้อมทั้งกําชับให้กรมทรัพยากรทางทะเลและชายฝั่ง รวบรวมข้อมูลการสํารวจบรรจุในรายงานสถานการณ์ด้านทรัพยากรทางทะเลและชายฝั่งและการกัดเซาะชายฝั่งของประเทศไทยประจําปีด้วย
รัฐบาลไทย-ข่าวทำเนียบรัฐบาล-​โฆษกรัฐบาลเผยตัวเลขการส่งออกข้าวไทย 2 เดือนแรกปี 2566 ส่งออกได้ 1.4 ล้านตัน มูลค่า 753.9 ล้านดอลลาร์สหรัฐ มีมูลค่าการส่งออกเพิ่มขึ้นร้อยละ 38.2
วันพุธที่ 19 เมษายน 2566
19/04/2566
​โฆษกรัฐบาลเผยตัวเลขการส่งออกข้าวไทย 2 เดือนแรกปี 2566 ส่งออกได้ 1.4 ล้านตัน มูลค่า 753.9 ล้านดอลลาร์สหรัฐ มีมูลค่าการส่งออกเพิ่มขึ้นร้อยละ 38.2
​โฆษกรัฐบาลเผยตัวเลขการส่งออกข้าวไทย 2 เดือนแรกปี 2566 ส่งออกได้ 1.4 ล้านตัน มูลค่า 753.9 ล้านดอลลาร์สหรัฐ มีมูลค่าการส่งออกเพิ่มขึ้นร้อยละ 38.2
วันนี้ (19 เมษายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยตัวเลขการส่งออกข้าวของไทย 2 เดือนแรกของปี 2566 ยังคงอยู่อันดับ 2 ประเทศผู้ส่งออกข้าวของโลก ปริมาณการส่งออกกว่า 1.4 ล้านตัน โดยส่งออกมูลค่าเพิ่มขึ้นร้อยละ 38.2 เมื่อเทียบกับช่วงเดียวกันของปีก่อน คาดการณ์แนวโน้มการส่งออกยังคงเพิ่มต่อเนื่อง จากความต้องการข้าวในตลาดโลก
โฆษกประจําสํานักนายกรัฐมนตรีกล่าวว่า ตัวเลขการส่งออกข้าวของไทยจากกระทรวงพาณิชย์ โดยความร่วมมือจากกรมศุลกากรพบว่า ในเดือนมกราคม-กุมภาพันธ์ 2566 ประเทศไทยส่งออกข้าวคิดเป็นมูลค่า 25,404.15 ล้านบาท หรือ 753.9 ล้านดอลลาร์สหรัฐ โดยมีอัตรามูลค่าการส่งออกขยายตัวมากขึ้นร้อยละ 38.2 เมื่อเทียบกับเดือนมกราคม-กุมภาพันธ์ 2565 ที่มีการส่งออกข้าวมูลค่า 18,376.8 ล้านบาท โดยมีตลาดส่งออกที่สําคัญ ได้แก่ สหรัฐฯ อินโดนีเซีย อิรัก บังคลาเทศ และเซเนกัล เป็นต้น โดยประเทศไทยยังคงอยู่อันดับ 2 ประเทศผู้ส่งออกข้าวของโลก ตามหลังอินเดียที่ยังคงครองอันดับ 1
ทางด้านสมาคมผู้ส่งออกข้าวไทยคาดการณ์ว่า การส่งออกข้าวในเดือนมีนาคม 2566 ปริมาณส่งออกข้าวจะอยู่ที่ระดับประมาณ 700,000-730,000 ตัน เนื่องจากความต้องการนําเข้าข้าวในตลาดโลกมีมากขึ้นจากการที่อุปทานข้าวของประเทศผู้ผลิตและผู้ส่งออกที่สําคัญ ส่วนผู้นําเข้าที่สําคัญของไทยยังคงนําเข้าทั้งข้าวขาวและข้าวนึ่งอย่างต่อเนื่อง เพื่อชดเชยสต็อกข้าวในประเทศที่มีปริมาณลดลง
“รัฐบาลได้ผลักดันการส่งออกข้าวไทยให้เติบโตอย่างต่อเนื่อง และคาดว่าการส่งออกข้าวไทยทั้งปี 2566 ยังมีโอกาสที่จะขยายตัวได้ตามเป้าหมาย โดยหน่วยงานที่เกี่ยวข้องคงเดินหน้าสนับสนุนสินค้าไทยในตลาดต่างประเทศ โดยเฉพาะการนําข้าวไทยเข้าร่วมงานแสดงสินค้าอาหารนานาชาติทั่วโลก แสวงหาโอกาสทางการค้าทั้งตลาดเดิมและตลาดใหม่ๆ เพื่อส่งเสริมความเชื่อมั่นและประชาสัมพันธ์ภาพลักษณ์ข้าวไทย รวมถึงเสริมสร้างศักยภาพสินค้าเกษตรนวัตกรรมไทยอื่น ๆ” นายอนุชาฯ กล่าว
รัฐบาลไทย-ข่าวทำเนียบรัฐบาล-พาณิชย์ดึงผู้ประกอบการเครื่องดื่ม - ขนมขบเคี้ยว ตรึงราคาสินค้าลดค่าครองชีพ
วันพุธที่ 19 เมษายน 2566
19/04/2566
พาณิชย์ดึงผู้ประกอบการเครื่องดื่ม - ขนมขบเคี้ยว ตรึงราคาสินค้าลดค่าครองชีพ
วันจันทร์ที่ 10 เมษายน 2566
ต่อจากนี้ไป ขอเชิญรับฟังไทยคู่ฟ้า
กรมการค้าภายใน ร่วมกับผู้ประกอบการเครื่องดื่มไม่มีแอลกอฮอล์ เช่น กาแฟ นมถั่วเหลือง น้ําหวาน
ผู้ผลิตน้ําอัดลมรายใหญ่ และกลุ่มขนมขบเคี้ยว
ตรึงราคาและจัดโปรโมชันลดราคาสินค้าผ่านช่องทางจําหน่ายต่าง ๆ
เพื่อดูแลผู้บริโภคในระยะฟื้นตัวจากสถานการณ์ระบาดของโรคโควิด-19
และสถานการณ์เศรษฐกิจในช่วงที่ผ่านมา เนื่องจากปัจจุบันต้นทุนต่าง ๆ ปรับตัวลดลง
โดยกรมการค้าภายในจะนําสินค้าไปจัดจําหน่ายในโครงการพาณิชย์ลดราคา ออนทัวร์ ทั่วไทย
และร้านธงฟ้าในจังหวัดต่าง ๆ ทั่วประเทศ
เพื่อรักษาระดับค่าครองชีพประชาชนควบคู่กับการกระตุ้นให้เกิดการจับจ่ายใช้สอยและขับเคลื่อนเศรษฐกิจขอ
งประเทศ ซึ่งเป็นไปตามแนวทาง วิน - วิน โมเดล ที่ทุกฝ่ายได้ประโยชน์ร่วมกัน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองนายกรัฐมนตรี รักษาราชการแทนรัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๑/๒๕๖๖
วันพุธที่ 19 เมษายน 2566
19/04/2566
รองนายกรัฐมนตรี รักษาราชการแทนรัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๑/๒๕๖๖
รองนายกรัฐมนตรี รักษาราชการแทนรัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๑/๒๕๖๖
ในวันพุธที่ ๑๙ เมษายน ๒๕๖๖ เวลา ๑๑.๐๐ น. นายวิษณุ เครืองาม รองนายกรัฐมนตรี รักษาราชการแทนรัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๑/๒๕๖๖ โดยมี พล.ต.ท.พิจาร จิตติรัตน์ ที่ปรึกษารองนายกรัฐมนตรี (นายวิษณุ เครืองาม) นางพงษ์สวาท กายอรุณสุทธิ์ ปลัดกระทรวงยุติธรรม นายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม นางอรัญญา ทองน้ําตะโก รองปลัดกระทรวงยุติธรรม พ.ต.ท.ประวุธ วงศ์สีนิล​ รองปลัดกระทรวงยุติธรรม​ พร้อมด้วยผู้บริหารระดับสูง และเจ้าหน้าที่ที่เกี่ยวข้อง เข้าร่วมการประชุมฯ ณ ห้องประชุม ๑๐-๐๑ ชั้น ๑๐ อาคารกระทรวงยุติธรรม และผ่านระบบการประชุมทางไกล (Cisco Webex Meeting)
ในการนี้​ ที่ประชุมได้รับทราบรายงานผลการดําเนินงานตามแผนปฏิบัติการเร่งรัดของหน่วยงานในสังกัดกระทรวงยุติธรรม (Quick Win)​ ได้แก่ การสืบสวนขยายผลเครือข่ายการค้ายาเสพติดรายสําคัญ และรายงานผลการปฏิบัติราชการทั่วไป​ ได้แก่​ ความร่วมมือตามแผนปฏิบัติการแม่น้ําโขงปลอดภัย ๖ ประเทศ​ รายงานผลการดําเนินงานสําคัญของกรมสอบสวนคดีพิเศษไตรมาสที่ ๒ ปี ๒๕๖๖ และสถิติคดีที่ศาลสั่งคุมความประพฤติ​ เทศกาลสงกรานต์​ ปี ๒๕๖๖
นอกจากนี้​ ที่ประชุมได้รับทราบผลการดําเนินงานตามข้อสั่งการของรัฐมนตรีว่าการกระทรวงยุติธรรม​ จํานวน ๒ เรื่อง ได้แก่ การศึกษาข้อมูลและดําเนินการขอลงนามในบันทึกความร่วมมือ (MOU)​ กับกองทุนพัฒนาสื่อปลอดภัยและสร้างสรรค์ เพื่อขอรับการสนับสนุนการผลิตสื่อให้แก่ผู้ต้องขัง​ โดยกรมราชทัณฑ์​ และสถิติผลการไกล่เกลี่ยข้อพิพาทตามพระราชบัญญัติการไกล่เกลี่ยข้อพิพาท​ พ.ศ. ๒๕๖๒​ (ตั้งแต่วันที่ ๑ ตุลาคม ๒๕๖๕​ -๑๒ เมษายน ๒๕๖๖)​ โดยกรมคุ้มครองสิทธิและเสรีภาพ
รัฐบาลไทย-ข่าวทำเนียบรัฐบาล-ยกเว้นค่าผ่านทางพิเศษบูรพาวิถี-กาญจนาภิเษก ช่วงวันหยุดเทศกาลสงกรานต์ ปี 66
วันพุธที่ 19 เมษายน 2566
19/04/2566
ยกเว้นค่าผ่านทางพิเศษบูรพาวิถี-กาญจนาภิเษก ช่วงวันหยุดเทศกาลสงกรานต์ ปี 66
วันอังคารที่ 11 เมษายน 2566
ต่อจากนี้ไป ขอเชิญรับฟังไทยคู่ฟ้า
กระทรวงคมนาคมประกาศยกเว้นค่าผ่านทางพิเศษสําหรับทางพิเศษบูรพาวิถี
และทางพิเศษกาญจนาภิเษก ตอนบางพลี – สุขสวัสดิ์
เพื่ออํานวยความสะดวกแก่ประชาชนที่จะเดินทางท่องเที่ยวหรือกลับภูมิลําเนาในช่วงเทศกาลสงกรานต์
พ.ศ.2566 โดยมีผลตั้งแต่เวลา 00.01 น. ของวันที่ 12 เม.ย. จนถึงเวลา 24.00 น. ของวันที่ 18 เม.ย.
รวมทั้งสิ้น 7 วัน ซึ่งคาดว่าจะมีปริมาณการใช้ทางพิเศษรวม 2,578,394 คัน เฉลี่ยวันละกว่า 368,000 คัน
การยกเว้นค่าผ่านทางพิเศษนี้จะช่วยลดปัญหาการจราจรติดขัดบริเวณหน้าด่านเก็บเงิน
ช่วยให้ประชาชนประหยัดพลังงาน เวลา และค่าใช้จ่ายในการเดินทาง
รวมถึงส่งเสริมการเดินทางท่องเที่ยวภายในประเทศด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลมุ่งแก้ไขให้ปัญหา ให้ความสำคัญต่อระบบหลักประกันสุขภาพ ผลักดันการเข้าถึงสิทธิการรักษาพยาบาล แนะคนไทยที่ยังไร้สิทธิ์ ตรวจสอบสิทธิ อย่างเท่าเทียม ด้วย 7 ขั้นตอน
วันพุธที่ 19 เมษายน 2566
19/04/2566
รัฐบาลมุ่งแก้ไขให้ปัญหา ให้ความสําคัญต่อระบบหลักประกันสุขภาพ ผลักดันการเข้าถึงสิทธิการรักษาพยาบาล แนะคนไทยที่ยังไร้สิทธิ์ ตรวจสอบสิทธิ อย่างเท่าเทียม ด้วย 7 ขั้นตอน
รัฐบาลมุ่งแก้ไขให้ปัญหา ให้ความสําคัญต่อระบบหลักประกันสุขภาพ ผลักดันการเข้าถึงสิทธิการรักษาพยาบาล แนะคนไทยที่ยังไร้สิทธิ์ ตรวจสอบสิทธิ อย่างเท่าเทียม ด้วย 7 ขั้นตอน
วันที่ 19 เมษายน 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ปัญหา “คนไทยไร้สิทธิ” เป็นความเลื่อมล้ําที่มีอยู่ในสังคมไทยมาช้านาน ส่งผลกระทบต่อการดําเนินชีวิตเป็นอย่างมาก เพราะการไม่มีสิทธิสถานะทางทะเบียนทําให้พวกเขาไม่ได้รับสิทธิขั้นพื้นฐานและสิทธิพลเมืองที่บุคคลคนหนึ่ง ๆ ควรจะได้รับ โดยเฉพาะระบบหลักประกันสุขภาพ เนื่องจากไม่มีชื่ออยู่ในระบบทะเบียนราษฎรอย่างถูกต้อง เวลาเจ็บป่วยก็ไม่สามารถเข้าสู่ระบบรักษาได้ รัฐบาลมุ่งแก้ไขให้ปัญหา ให้ความสําคัญต่อระบบหลักประกันสุขภาพ ผลักดันการเข้าถึงสิทธิการรักษาพยาบาลของคนไทยทุกคนจะต้องได้รับการรักษาพยาบาลตามสิทธิ
นางสาวรัชดา กล่าวว่า สําหรับคนไทยที่ยังไร้สิทธิ์ สามารถตรวจสอบสิทธิ์ เพื่อให้ได้สิทธิ อย่างเท่าเทียม ด้วย 7 ขั้นตอน ดังนี้ 1. ตรวจสอบสถานะทางทะเบียน 2. รวบรวมเอกสารทางทะเบียน ได้แก่ บัตรประจําตัวประชาชนของผู้แจ้งบัตรประจําตัวประชาชนของบิดามารดา สูติบัตร ทะเบียนบ้านที่เคยมีชื่อ ใบแจ้งการย้ายที่อยู่ เอกสารอื่นๆ ที่ราชการออกให้ กรณีที่ไม่มีเอกสารใด ๆ ที่ใช้อ้างอิงก็สามารถยื่นคําร้องได้ 3. ยื่นคําร้องต่อเจ้าหน้าที่ฯ สํานักทะเบียนอําเภอ หรือ สํานักทะเบียนท้องถิ่น (ที่มีภูมิลําเนาอาศัยอยู่ปัจจุบัน) 4. ตรวจสอบเอกสารส่งให้เจ้าหน้าที่ตรวจสอบเอกสารเบื้องต้น 5. เจ้าหน้าที่พิจารณาตรวจสอบหลักฐาน สอบสวนพยานบุคคล 6. แจ้งผลฯให้ผู้ร้องทราบ และ 7. ถ้าไม่อาจพิสูจน์สถานะการเกิดและสัญชาติได้จะได้รับการจัดทําทะเบียนประวัติเป็นบุคคลประเภท 0 (มาตรา 19/2)
“สอบถามรายละเอียดเพิ่มเติม สํานักทะเบียนกลาง กรมการปกครอง 0-2791-7312-6 กรณีที่มีหมายเลขประจําตัวประชาชน 13 หลัก แต่ติดทะเบียนบ้านกลางหรือถูกจําหน่ายรายการต้องการใช้สิทธิ์ในการรักษาพยาบาล โทร.สายด่วน สปสช. 1330 สําหรับบุคคลทะเบียนประวัติประเภท 0 มาตรา(19/2) สอบถามสิทธิรักษาพยาบาล ติดต่อ กองเศรษฐกิจสุขภาพและหลักประกันสุขภาพ เบอร์ 02-590-1577 ในวันและเวลาราชการ” นางสาวรัชดา กล่าว
รัฐบาลไทย-ข่าวทำเนียบรัฐบาล-สธ. จัดอบรมโครงการความโปร่งใสในการก่อสร้างภาครัฐ ให้การใช้งบประมาณเกิดประโยชน์สูงสุด
วันพุธที่ 19 เมษายน 2566
สธ. จัดอบรมโครงการความโปร่งใสในการก่อสร้างภาครัฐ ให้การใช้งบประมาณเกิดประโยชน์สูงสุด
กระทรวงสาธารณสุข จัดอบรมโครงการความโปร่งใสในการก่อสร้างภาครัฐ ประจําปีงบประมาณ พ.ศ. 2566 สร้างความรู้ ความเข้าใจ เกี่ยวกับขั้นตอนการจัดซื้อจัดจ้างและการก่อสร้าง ให้หน่วยงานในสังกัดดําเนินงานได้ถูกต้องตามกระบวนการ ใช้งบประมาณได้อย่างมีประสิทธิภาพ
กระทรวงสาธารณสุข จัดอบรมโครงการความโปร่งใสในการก่อสร้างภาครัฐ ประจําปีงบประมาณ พ.ศ. 2566 สร้างความรู้ ความเข้าใจ เกี่ยวกับขั้นตอนการจัดซื้อจัดจ้างและการก่อสร้าง ให้หน่วยงานในสังกัดดําเนินงานได้ถูกต้องตามกระบวนการ ใช้งบประมาณได้อย่างมีประสิทธิภาพและตรวจสอบได้ตามหลักธรรมาภิบาล
นายแพทย์รุ่งเรือง กิจผาติ หัวหน้าที่ปรึกษาระดับกระทรวง (นายแพทย์ทรงคุณวุฒิ ระดับ 11) และโฆษกกระทรวงสาธารณสุข เปิดเผยว่า ศูนย์ต่อต้านการทุจริตกระทรวงสาธารณสุข ได้จัดอบรมให้ความรู้การดําเนินโครงการความโปร่งใสในการก่อสร้างภาครัฐ (Infrastructure Transparency Initiative : CoST) ประจําปีงบประมาณ พ.ศ. 2566 ซึ่งเป็นเครื่องมือสําคัญที่จะช่วยให้การจัดซื้อจัดจ้างและการก่อสร้างของหน่วยงานภาครัฐ ดําเนินการได้ถูกต้องตามกระบวนการ มีประสิทธิภาพ และตรวจสอบได้ตามหลักธรรมาภิบาล นอกจากนี้ ยังช่วยลดปัญหาการทุจริต รวมถึงส่งเสริมการมีส่วนร่วมของประชาชนและผู้มีส่วนได้ส่วนเสียภายนอก ในการตรวจสอบการดําเนินงานของภาครัฐ อันจะทําให้การใช้จ่ายงบประมาณภาครัฐเกิดประโยชน์สูงสุด
โดยการอบรมโครงการ CoST ครั้งนี้ มีเจ้าหน้าที่/ผู้รับผิดชอบในหน่วยงานสังกัดกระทรวงสาธารณสุขได้รับการคัดเลือกให้เข้าร่วมโครงการฯ จํานวน 8 หน่วยงาน (13 โครงการ) ประกอบด้วย สํานักงานปลัดกระทรวงสาธารณสุข, กรมการแพทย์, กรมควบคุมโรค, กรมอนามัย, กรมสุขภาพจิต, สถาบันพระบรมราชชนก,สถาบันวัคซีนแห่งชาติ และโรงพยาบาลบ้านแพ้ว (องค์การมหาชน) มีวิทยากรจาก กองความร่วมมือและความโปร่งใสในการจัดซื้อจัดจ้างภาครัฐ กรมบัญชีกลาง ได้แก่ นางสาววันทนี ทรัพย์สุขสําราญ นักวิชาการคลังชํานาญการพิเศษ รักษาราชการแทนผู้อํานวยการ นางสาวพัทธนันท์ ทรัพย์เจริญ นักวิชาการคลังปฏิบัติการ และ นายอิสเรศ วงศ์เสถียรโสภณ นักวิชาการคลังปฏิบัติการ มาให้ความรู้ ความเข้าใจเรื่องขั้นตอน รายการข้อมูลที่ต้องใช้ในการเปิดเผยข้อมูลเกี่ยวกับโครงการก่อสร้างสู่สาธารณชน ให้เป็นไปตามแนวทางโครงการ CoSTของประเทศไทย
************************************************ 19 เมษายน 2566
รัฐบาลไทย-ข่าวทำเนียบรัฐบาล-การหารือข้อราชการกับเอกอัครราชทูตเครือรัฐออสเตรเลียประจำอาเซียนเกี่ยวกับการจัดตั้งศูนย์ความเป็นเลิศเพื่อต่อต้านการค้ามนุษย์
วันพุธที่ 19 เมษายน 2566
19/04/2566
การหารือข้อราชการกับเอกอัครราชทูตเครือรัฐออสเตรเลียประจําอาเซียนเกี่ยวกับการจัดตั้งศูนย์ความเป็นเลิศเพื่อต่อต้านการค้ามนุษย์
การหารือข้อราชการกับเอกอัครราชทูตเครือรัฐออสเตรเลียประจําอาเซียนเกี่ยวกับการจัดตั้งศูนย์ความเป็นเลิศเพื่อต่อต้านการค้ามนุษย์
ในวันพุธที่ ๑๙ เมษายน ๒๕๖๖ พันตํารวจโท ประวุธ วงศ์สีนิล รองปลัดกระทรวงยุติธรรม ทําหน้าที่หัวหน้าคณะผู้แทนไทย พร้อมด้วยพลตํารวจเอก ธรรมศักดิ์ วิชชาระยะ รองเลขาธิการนายกรัฐมนตรีฝ่ายการเมือง พลตํารวจเอก สุรเชษฐ์ หักพาล รองผู้บัญชาการตํารวจแห่งชาติ และผู้แทนหน่วยงาน ได้แก่ สํานักงานตํารวจแห่งชาติ กระทรวงการต่างประเทศ กรมสอบสวนคดีพิเศษ และสํานักงานปลัดกระทรวงยุติธรรม ให้การต้อนรับ H.E. Will Nankervis เอกอัครราชทูตวิสามัญผู้มีอํานาจเต็มแห่งเครือรัฐออสเตรเลียประจําสมาคมประชาชาติแห่งเอเชียตะวันออกเฉียงใต้ (อาเซียน) พร้อมคณะผู้แทนฝ่ายออสเตรเลีย ได้แก่ สถานเอกอัครราชทูตเครือรัฐออสเตรเลียประจําประเทศไทย และโครงการอาเซียน - ออสเตรเลีย เพื่อต่อต้านการค้ามนุษย์ (ASEAN - ACT) ในโอกาสการหารือข้อราชการเกี่ยวกับการจัดตั้งศูนย์ความเป็นเลิศเพื่อต่อต้านการค้ามนุษย์ ณ ห้องประชุมกระทรวงยุติธรรม ๑๐-๐๖ อาคารที่ทําการกระทรวงยุติธรรม
การหารือข้อราชการครั้งนี้ ทั้งสองฝ่ายได้หารือในประเด็นเกี่ยวกับความคืบหน้าในการดําเนินการจัดตั้งศูนย์ความเป็นเลิศเพื่อต่อต้านการค้ามนุษย์ (ศูนย์ COE) ภายใต้บันทึกความเข้าใจที่รัฐบาลของทั้งสองประเทศได้ลงนามร่วมกันไว้ เมื่อปี ๒๕๖๕ รวมถึงประเด็นที่เกี่ยวข้อง อาทิ การจัดตั้งคณะกรรมการร่วมไทย - ออสเตรเลีย การศึกษาขอบเขตรายละเอียด (Scoping Study) ในการจัดตั้งศูนย์ COE เป็นต้น นอกจากนี้ ยังได้หารือในประเด็นเกี่ยวกับกลไกการทํางานของแต่ละประเทศ รวมถึงการดําเนินความร่วมมือด้านการต่อต้านการค้ามนุษย์ระหว่างไทย - ออสเตรเลีย และระหว่างประเทศสมาชิกอาเซียน ในโอกาสนี้ด้วย
ทั้งนี้ ฝ่ายไทยได้เน้นย้ําการจัดตั้งศูนย์ COE และการดําเนินความร่วมมือด้านการต่อต้านการค้ามนุษย์ ระหว่างไทยและออสเตรเลีย ไม่เป็นเพียงต่อการตอบสนองต่อความเป็นหุ้นส่วนทางยุทธศาสตร์ของทั้งสองฝ่าย แต่ยังเป็นการสะท้อนให้เห็นถึงความมุ่งมั่นที่จะพัฒนากลไกที่จะนําไปสู่การเสริมสร้างความร่วมมือด้านวิชาการและแลกเปลี่ยนผู้เชี่ยวชาญด้านการบังคับใช้กฎหมายและกระบวนการยุติธรรมในการป้องกันและปราบปรามการค้ามนุษย์ ตลอดจนการเพิ่มศักยภาพของเจ้าหน้าที่บังคับใช้กฎหมายในการสืบสวนสอบสวน ดําเนินคดี และพิจารณาคดีการค้ามนุษย์ ทั้งในระดับประเทศและระดับภูมิภาคอาเซียน ซึ่งมีส่วนสําคัญในการตอบสนองต่อการอนุวัติตามอนุสัญญาอาเซียนว่าด้วยการต่อต้านการค้ามนุษย์ในทุกมิติอย่างมีประสิทธิภาพ เพื่อนําไปสู่การบรรลุเป้าหมายด้านการต่อต้านการค้ามนุษย์ที่วางไว้ร่วมกันอย่างยั่งยืนต่อไป
รัฐบาลไทย-ข่าวทำเนียบรัฐบาล-ดีอีเอส ใสสะอาด ปราศจากทุจริต
วันพุธที่ 19 เมษายน 2566
ดีอีเอส ใสสะอาด ปราศจากทุจริต
ดีอีเอส ใสสะอาด ปราศจากทุจริต
วันนี้ (19 เม.ย.66) - ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานพิธีเปิดกิจกรรมฝึกอบรมเสริมสร้างคุณธรรม จริยธรรม เพื่อการขับเคลื่อนสู่องค์กรคุณธรรมของสํานักงานปลัดกระทรวงดิจิทัลเพื่อเศรษฐกิจและสังคม ประจําปีงบประมาณ 2566 พร้อมด้วย นางสาวอําไพ จิตรแจ่มใส ผู้ช่วยปลัดกระทรวงฯ โดยได้รับเกียรติจาก นายยงจิรายุ อุปเสน จากศูนย์คุณธรรม (องค์การมหาชน) ร่วมเป็นวิทยากรพิเศษ จัดโดย ศูนย์ปฏิบัติการต่อต้านทุจริต ณ ห้องประชุม 803 ชั้น 8 กระทรวงดิจิทัลเพื่อเศรษฐกิจและสังคม
___________________
รัฐบาลไทย-ข่าวทำเนียบรัฐบาล-วธ.ชวนช่างภาพ 241 คนร่วมบันทึกภาพความประทับใจในงานใต้ร่มพระบารมี 241 ปี ชิงรางวัลพร้อมโล่และเกียรติบัตร
วันพุธที่ 19 เมษายน 2566
วธ.ชวนช่างภาพ 241 คนร่วมบันทึกภาพความประทับใจในงานใต้ร่มพระบารมี 241 ปี ชิงรางวัลพร้อมโล่และเกียรติบัตร
วธ.ชวนช่างภาพ 241 คนร่วมบันทึกภาพความประทับใจในงานใต้ร่มพระบารมี 241 ปี กรุงรัตนโกสินทร์ 21 – 25 เมษายน 2566 ณ บริเวณรอบเกาะรัตนโกสินทร์ และวันที่ 21 เม.ย. - 7 พ.ค. 2566 ณ สวนสันติชัยปราการ ชิงรางวัลพร้อมโล่และเกียรติบัตรจากรมว.วธ.
วธ.ชวนช่างภาพ 241 คนร่วมบันทึกภาพความประทับใจในงานใต้ร่มพระบารมี 241 ปี กรุงรัตนโกสินทร์ 21 – 25 เมษายน 2566 ณ บริเวณรอบเกาะรัตนโกสินทร์ และวันที่ 21 เม.ย. - 7 พ.ค. 2566 ณ สวนสันติชัยปราการ ชิงรางวัลพร้อมโล่และเกียรติบัตรจากรัฐมนตรีว่าการกระทรวงวัฒนธรรม
นายอิทธิพล คุณปลื้ม รัฐมนตรีว่าการกระทรวงวัฒนธรรม ในฐานะประธานคณะกรรมการจัดงานใต้ร่มพระบารมี 241 ปี กรุงรัตนโกสินทร์ เปิดเผยว่า กระทรวงวัฒนธรรม (วธ.) โดยสํานักงานศิลปวัฒนธรรมร่วมสมัย ร่วมกับสมาคมถ่ายภาพแห่งประเทศไทยในพระบรมราชูปถัมภ์ ขอเชิญผู้ที่ชื่นชอบและมีใจรักการถ่ายภาพ ร่วมกิจกรรมแข่งขันและประกวดภาพถ่าย ภายใต้งานใต้ร่มพระบารมี 241 ปีกรุงรัตนโกสินทร์ ซึ่งรัฐบาลโดย วธ. จัดขึ้นระหว่างวันที่ 21 – 25 เมษายน 2566 ณ บริเวณรอบเกาะรัตนโกสินทร์ และวันที่ 21 เม.ย. - 7 พ.ค. 2566 ณ สวนสันติชัยปราการ เพื่อเทิดพระเกียรติและน้อมรําลึกในพระมหากรุณาธิคุณของพระบาทสมเด็จพระพุทธยอดฟ้าจุฬาโลกมหาราช ปฐมกษัตริย์แห่งพระบรมราชวงศ์จักรี รวมถึงสมเด็จพระบูรพกษัตริย์ทุกพระองค์ในพระบรมราชวงศ์จักรี ที่ทรงทํานุบํารุงบ้านเมืองให้มีความผาสุกและเจริญรุ่งเรืองมาจนปัจจุบัน เป็นเวลา 241 ปี เพื่อให้เด็ก เยาวชน ประชาชนเรียนรู้ประวัติศาสตร์ของพระบรมราชวงศ์จักรี ประวัติศาสตร์กรุงรัตนโกสินทร์ และความภาคภูมิใจในความเป็นคนไทย การท่องเที่ยววัฒนธรรม สร้างรายได้และมูลค่าเพิ่มทางเศรษฐกิจ
สําหรับกิจกรรมแข่งขันและประกวดภาพถ่าย ภายใต้งานใต้ร่มพระบารมี 241 ปีกรุงรัตนโกสินทร์ แบ่งเป็น 2 กิจกรรม คือ กิจกรรมแรก เป็นการแข่งขันถ่ายภาพ “241 One Shot Knockout” เปิดรับสมัคร ตั้งแต่วันที่ 18 เมษายน 2566 เวลา 12.00 น. เป็นต้นไป ผู้สนใจสามารถลงทะเบียนเข้าร่วมกิจกรรมและติดตามรายละเอียดได้ทางเว็บไซต์www.rpst.or.th(รับสมัครเพียง 241 คน เท่านั้น) ซึ่งการแข่งขันถ่ายภาพ “241 One Shot Knockout” เป็นกิจกรรมแข่งขันการถ่ายภาพในระยะเวลาที่จํากัด ผู้เข้าแข่งขันจะไม่ทราบหัวข้อในการถ่ายภาพมาก่อน โดยทุกคนจะได้รับทราบโจทย์พร้อมกันก่อนเริ่มปล่อยตัวไปถ่ายภาพ จะจัดขึ้นระหว่างวันที่ 21-25 เมษายน 2566 โดยจะมีการตัดสินและมอบรางวัลในวันที่ 25 เมษายน 2566 ทั้งนี้ ผู้ชนะการแข่งขันจะได้รับเงินรางวัลรวม 40,000 บาท พร้อมโล่และเกียรติบัตรจากรัฐมนตรีว่าการกระทรวงวัฒนธรรม สามารถติดตามรายละเอียดเพิ่มเติมได้ที่www.rpst.or.thและที่www.ocac.go.th
กิจกรรมที่ 2 เป็นการประกวดภาพถ่ายงานใต้ร่มพระบารมี 241 ปี กรุงรัตนโกสินทร์ โดยเปิดรับผลงานภาพถ่ายระหว่างวันที่ 21-30 เมษายน 2566 จะมีการตัดสินและประกาศผลภาพที่ผ่านการเข้ารอบสุดท้าย วันที่ 31 พฤษภาคม 2566 และประกาศผลการตัดสินอย่างเป็นทางการ วันที่ 9 มิถุนายน 2566 ผู้ชนะการแข่งขันจะได้รับเงินรางวัลรวม 100,000 บาท พร้อมโล่และเกียรติบัตรจากรัฐมนตรีว่าการกระทรวงวัฒนธรรม สามารถติดตามรายละเอียดเพิ่มเติมได้ที่www.rpst.or.thและที่www.ocac.go.thจึงขอเชิญประชาชนทั่วไปมาเที่ยวงานชม ชิม ชอป แชะ แชร์ ในงานใต้ร่มพระบารมี 241 ปีกรุงรัตนโกสินทร์ โดยเฉพาะผู้ที่ชื่นชอบและมีใจรักการถ่ายภาพสามารถร่วมสนุกในกิจกรรมแข่งขันและประกวดภาพถ่ายภายในงานอีกด้วย
รัฐบาลไทย-ข่าวทำเนียบรัฐบาล-ไอแบงก์ แสดงความยินดี และมอบเงินรางวัลพร้อมประกาศนียบัตร ผู้ชนะการประกวดออกแบบตราสัญลักษณ์และคำขวัญ ครบรอบ 20 ปี
วันพุธที่ 19 เมษายน 2566
19/04/2566
ไอแบงก์ แสดงความยินดี และมอบเงินรางวัลพร้อมประกาศนียบัตร ผู้ชนะการประกวดออกแบบตราสัญลักษณ์และคําขวัญ ครบรอบ 20 ปี
ไอแบงก์มอบเงินรางวัลพร้อมประกาศนียบัตรเชิดชูเกียรติแก่ผู้ชนะการประกวดออกแบบตราสัญลักษณ์ และคําขวัญ (Slogan) ครบรอบ 20 ปี ธนาคารอิสลามแห่งประเทศไทย
ธนาคารอิสลามแห่งประเทศไทย (ไอแบงก์) โดย ดร.ทวีลาภ ฤทธาภิรมย์ กรรมการและผู้จัดการ แสดงความยินดี และมอบเงินรางวัลพร้อมประกาศนียบัตรเชิดชูเกียรติแก่ผู้ชนะการประกวดออกแบบตราสัญลักษณ์ และคําขวัญ (Slogan) ครบรอบ 20 ปี ธนาคารอิสลามแห่งประเทศไทย ดังนี้
นายสุธิมนต์ สีเขียว เจ้าของชื่อผลงาน : 20 ปี ธนาคารอิสลามแห่งประเทศไทย เติบโต เคียงข้าง สร้างสรรค์ สังคม และคําขวัญ (Slogan) : เติบโต เคียงข้าง สร้างสรรค์ สังคม ได้รับรางวัลชนะเลิศ เงินรางวัลมูลค่า 25,000 บาท
นายธนกฤต เครื่องตรงจิตร เจ้าของชื่อผลงาน : เชื่อมั่น และคําขวัญ (Slogan) : ก้าวหน้า ยั่งยืน คู่ความเชื่อมั่นของสังคมในการเงินอิสลาม ได้รับรางวัลรองชนะเลิศอันดับ 1 เงินรางวัลมูลค่า 15,000 บาท และ
นายอธิคม ขัติยศ เจ้าของชื่อผลงาน : 20 ปี ธนาคารอิสลามแห่งประเทศไทย และคําขวัญ (Slogan) : คุณภาพคู่คุณธรรม ธนาคารอิสลามคู่ไทยทุกคน ได้รับรางวัลรองชนะเลิศอันดับ 2 เงินรางวัลมูลค่า 10,000 บาท ซึ่งรวมเงินรางวัลมีมูลค่า ทั้งสิ้น 50,000 บาท ณ สํานักงานใหญ่ ชั้น 21 อาคารนวม ธนาคารอิสลามแห่งประเทศไทย เมื่อวันที่ 18 เมษายน 2566
รัฐบาลไทย-ข่าวทำเนียบรัฐบาล-พม. ลงพื้นที่ช่วยเหลือหญิงสู้ชีวิตวัย 32 ปี ทำขนมขายเพื่อเลี้ยงดูลูกพิการ 3 คน
วันพุธที่ 19 เมษายน 2566
พม. ลงพื้นที่ช่วยเหลือหญิงสู้ชีวิตวัย 32 ปี ทําขนมขายเพื่อเลี้ยงดูลูกพิการ 3 คน
พม. ลงพื้นที่ช่วยเหลือหญิงสู้ชีวิตวัย 32 ปี ทําขนมขายเพื่อเลี้ยงดูลูกพิการ 3 คน
วันนี้ (19 เม.ย. 66) เวลา 10.45 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วย นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) คณะผู้บริหารกระทรวง พม. และเจ้าหน้าหน้าที่หน่วยงานที่เกี่ยวข้อง ได้แก่ ศูนย์ช่วยเหลือสังคม 1300 กรมพัฒนาสังคมและสวัสดิการ (พส.) กรมส่งเสริมและพัฒนาคุณภาพชีวิตคนพิการ (พก.) กรมกิจการเด็กและเยาวชน (ดย.) ศูนย์คุ้มครองคนไร้ที่พึ่งกรุงเทพมหานคร ศูนย์บริการคนพิการกรุงเทพ บ้านพักเด็กและครอบครัวกรุงเทพมหานคร อพม. เขตหนองแขม ศูนย์บริการสาธารณสุข และสํานักงานเขตหนองแขม ร่วมลงพื้นที่ช่วยเหลือ ครอบครัวนางสาวนภาพรรณ สบายใจ อายุ 32 ปี (แม่เบนซ์ คุกกี้สู้สุดแรง เพื่อลูกทั้ง 3) ผู้ประสบปัญหาทางสังคมที่เลี้ยงดูลูกพิการทางร่างกายและจิตใจ 3 คน ณ บ้านเช่าในชุมชนแสงศิริแยก 1 เพชรเกษม 114 แขวงหนองค้างพลู เขตหนองแขม กทม.
นายจุติ กล่าวว่า นางสาวนภาพรรณ สบายใจ (แม่เบนซ์) อายุ 32 ปี อาศัยอยู่บ้านเช่ากับสามี อายุ 38 ปี และลูกพิการอีก 2 คน คือ ลูกชายคนที่ 2 อายุ 14 ปี ป่วยพิการติดเตียง ตั้งแต่อายุ 5 ปี ด้วยอาการหมดสติ แพทย์ให้ความเห็นว่าเป็นความผิดปกติที่โครโมโซม ต้องให้อาหารทางสายยาง และให้เครื่องช่วยหายใจตลอดเวลา และลูกสาวคนที่ 3 อายุ 11 ปี พิการทางจิตอย่างรุนแรง ผิดปกติที่โครโมโซม รวมทั้งเป็นภูมิแพ้ขั้นรุนแรง ต้องฉีดยาทุก 2 ชั่วโมง ปัจจุบันต้องให้อาหารทางสายยาง ส่วนลูกชายคนที่ 1 (ลูกกับสามีเก่า) อายุ 16 ปี เพิ่งล้มป่วยด้วยโรคเส้นเลือดในสมองแตก ได้รับการผ่าตัดแล้ว แต่ยังไม่รู้สึกตัว โดยมีผู้เป็นตาเป็นคนดูแลรับผิดชอบ อาศัยอยู่ที่ จ.อุดรธานี และปัจจุบัน นางสาวนภาพรรณ กําลังตั้งครรภ์ได้ 4 เดือน ซึ่งแพทย์อยู่ระหว่างการตรวจรักษา และมีโอกาสสูงที่ลูกในครรภ์จะมีความผิดปกติทางโครโมโซม ทั้งนี้ ส่งผลให้ครอบครัวประสบภาวะยากลําบาก เนื่องจากสองสามีภรรยาประกอบอาชีพรับจ้างทั่วไป และขายขนมทางเพจเฟซบุ๊ค มีรายได้ไม่แน่นอน แต่ต้องรับภาระค่าใช้จ่ายภายในครอบครัวสูง จากเวชภัณฑ์ ยาที่ใช้รักษา และนม รวมทั้งค่าเดินทางไปพบแพทย์ ค่าเช่าบ้าน ค่าน้ําประปา และค่าไฟฟ้า รวมกว่าเดือนละกว่า 30,000 บาท
นายจุติ กล่าวเพิ่มเติมว่า วันนี้กระทรวง พม. พร้อมหน่วยงานที่เกี่ยวข้องได้ให้ความช่วยเหลือในเบื้องต้น ดังนี้ 1) ศูนย์คุ้มครองคนไร้ที่พึ่งกรุงเทพมหานคร ให้การช่วยเหลือเงินสงเคราะห์ครอบครัวผู้มีรายได้น้อยและผู้ไร้ที่พึ่ง จํานวน 3,000 บาท และมอบถุงยังชีพเพื่อบรรเทาความเดือดร้อนเบื้องต้น 2) พก. ช่วยเหลือตามโครงการครอบครัวอุปการะ จํานวน 3,000 บาทต่อคนต่อเดือน เป็นระยะเวลา 1 ปี 3 ) ศูนย์ช่วยเหลือสังคม 1300 พิจารณาให้การช่วยเหลือเงินอุดหนุนเพื่อช่วยเหลือผู้ประสบปัญหาทางสังคมกรณีฉุกเฉิน จํานวน 2,000 บาท 4 ) อพม. เขตหนองแขม ติดตามให้การช่วยเหลืออย่างต่อเนื่อง และ 5) ศูนย์คุ้มครองคนไร้ที่พึ่งจังหวัดอุดรธานี ให้การช่วยเหลือเงินสงเคราะห์ครอบครัวผู้มีรายได้น้อยและผู้ไร้ที่พึ่ง จํานวน 3,000 บาท กับครอบครัวของผู้เป็นตา
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-ป่วยโควิด สิทธิบัตรทอง พบแพทย์ Telemedicine ผ่าน 4 แอปฯ ส่งยาฟรีถึงบ้าน เฉพาะพื้นที่กทม.
วันพุธที่ 19 เมษายน 2566
ป่วยโควิด สิทธิบัตรทอง พบแพทย์ Telemedicine ผ่าน 4 แอปฯ ส่งยาฟรีถึงบ้าน เฉพาะพื้นที่กทม.
.....
กระทรวงสาธารณสุข โดย สํานักงานหลักประกันสุขภาพแห่งชาติ ร่วมกับ 4 ผู้ให้บริการด้านสุขภาพดิจิทัล เตรียมระบบการรักษาพยาบาลดูแลผู้ป่วยโควิด-19 สิทธิหลักประกันสุขภาพแห่งชาติ (บัตรทอง) หลังจากเทศกาลสงกรานต์ มีแนวโน้มพบว่ามีผู้ป่วยโควิด-19 เพิ่มขึ้น ผ่านบริการการแพทย์ทางไกล (Telemedicine) พร้อมบริการจัดส่งยาถึงบ้าน เฉพาะพื้นที่กรุงเทพมหานคร
เมื่อตรวจ ATK ขึ้น 2 ขีด พบติดเชื้อโควิด-19 ให้ดําเนินการดังนี้
1. เลือกลงทะเบียน เพื่อพบแพทย์ผ่านออนไลน์ ซักถามและจ่ายยาตามอาการ พร้อมจัดส่งถึงบ้าน ฟรี หรือเลือกบริการทางแอปพลิเคชันอย่างใดอย่างหนึ่ง ดังนี้
>> แอป Totale Telemed โดย บริษัท โททอลเล่เทเลเมด :https://lin.ee/a1lHjXZnรับผู้ป่วยโควิด-19 ทุกประเภท เด็ก ผู้ใหญ่ ผู้สูงอายุ กลุ่ม 608
สอบถามเพิ่มเติม Line ID : @totale หรือสายด่วน 0620462944, 0618019577
>> แอปพลิเคชัน MorDee โดย บริษัท ทรู ดิจิทัล กรุ๊ป จํากัด :https://form.typeform.com/to/cNKqNz3pรับผู้ป่วยโควิด-19 เฉพาะกลุ่มสีเขียว (ไม่รับกลุ่ม 608)
สอบถามเพิ่มเติม Line ID : @mordeeapp
>> แอปพลิเคชัน Clicknic โดย บริษัท คลิกนิก เฮลท์ จํากัด :https://forms.gle/hfo2Wr9jdvybn8d57รับผู้ป่วยโควิด-19 กลุ่มสีเขียว (ไม่รับกลุ่ม 608)
สอบถามเพิ่มเติม Line ID : @clicknic
>> แอปพลิเคชัน Saluber MD โดย สุขสบายคลินิกเวชกรรม ลงทะเบียนที่www.telemed.salubermdthai.comรับผู้ป่วยโควิด-19 กลุ่มสีเขียว (ไม่รับกลุ่ม 608)
สอบถามเพิ่มเติม Add Line : @SOOKSABAICLINIC หรือ โทรติดต่อ สุขสบายคลินิกเวชกรรม 02-065-3344 หรือ 095-575-5901
2. รอเจ้าหน้าที่ติดต่อกลับเพื่อยืนยันตัวตนเข้ารับบริการ คัดกรอง ประเมินอาการ และปรึกษาแพทย์ออนไลน์ ให้คําแนะนําการดูแลตัวเอง
3. จัดส่งยาตามความจําเป็นให้กับผู้ป่วย โดยบางรายอาจได้รับยาฟาวิพิราเวียร์หรือยาโมลนูพิราเวียร์ขึ้นอยู่กับอาการและดุลยพินิจของแพทย์
4. เมื่อรับการดูแลครบ 48 ชั่วโมงแล้ว เจ้าหน้าที่จะพูดคุยกับผู้ป่วยอีกครั้งเพื่อสอบถามอาการ และให้ผู้ป่วยดูแลตัวเองให้ครบ 7+3 วัน เมื่อดีขึ้นแล้วจะออกจากระบบการดูแลได้ แต่หากมีอาการเพิ่มมากขึ้นจะส่งข้อมูลต่อให้กับ สปสช. เพื่อรักษาต่อไป
.
สําหรับ กรณีคนพิการ รับดูแลคนพิการที่สามารถใช้การสื่อสารทางออนไลน์ได้ และไม่มีอัตราเสี่ยงต่อตัวผู้ป่วยเอง ทั้งนี้ขึ้นอยู่กับดุลยพินิจของแพทย์
.
จากรายงานผู้ป่วยโควิดที่เข้ารับการรักษาในระยะนี้ ส่วนใหญ่มีอาการไม่รุนแรง เนื่องจากได้รับวัคซีนหรือเคยติดเชื้อมาแล้ว ทําให้ยังมีภูมิคุ้มกันป้องกันอาการหนัก ขอย้ําให้กลุ่มเสี่ยงเข้ารับวัคซีนเข็มกระตุ้นที่สถานพยาบาลใกล้บ้านโดยเร็ว โดยเฉพาะผู้สูงอายุและผู้ป่วยโรคเรื้อรัง
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-การให้ความช่วยเหลือผ่านกองทุนยุติธรรม ปี 65 ดำเนินการให้ปชช. สำเร็จ 96.20%
วันพุธที่ 26 เมษายน 2566
การให้ความช่วยเหลือผ่านกองทุนยุติธรรม ปี 65 ดําเนินการให้ปชช. สําเร็จ 96.20%
.....
ที่ประชุม ครม. (25 เม.ย. 66) รับทราบรายงานประจําปี 2565 กองทุนยุติธรรม ทีให้ความช่วยเหลือประชาชนตามภารกิจกองทุน โดยผลการดําเนินงานที่ผ่านมา ประกอบด้วย
.
ความสําเร็จของการดําเนินงานตามมาตรฐานเวลางานบริการของกองทุนยุติธรรม มีประชาชนเข้ารับบริการ 4,463 ราย ดําเนินการแล้วเสร็จได้ทั้งสิ้น 4,207 ราย แล้วเสร็จภายในมาตรฐานระยะเวลา จํานวน 4,047 ราย คิดเป็น 96.20%
.
ความสําเร็จของการเบิกจ่ายเงินช่วยเหลือประชาชนในการดําเนินคดี การขอปล่อยชั่วคราวผู้ต้องหาหรือจําเลย ช่วยเหลือผู้ถูกละเมิดสิทธิมนุษยชน และให้ความรู้ทางกฎหมายแก่ประชาชน รวมทั้งสิ้น 2,548 ราย เป็นเงิน 293,405,274.54 บาท
.
นอกจากนี้ ยังมีผลงานเด่น ด้านการช่วยเหลือประชาชนในการดําเนินคดี จํานวน 3 กรณี (1) ยายพิการร้องกองทุนฯ ให้ช่วยเปิดทางเข้าออกไปหาหมอ (2) ชาวบ้านร้องถูกโกงเงินจากคนในกลุ่มสะสมทรัพย์บ้านคลองคราม (3) ชาวบ้านร้อง "วิสาหกิจชุมชนกลุ่มผ้าทอมัดหมี่ศรีเพชร" เอาเปรียบ เกือบสูญบ้านและที่ดิน
ผลงานเด่นด้านการขอปล่อยชั่วคราวผู้ต้องหาหรือจําเลย จํานวน 2 กรณี (1) สาวถูกกล่าวหาแทงสามีตาย ได้กองทุนยุติธรรมเข้าช่วย (2) สาวโดนสวมรอยใช้บัญชีม้าขายสินค้าออนไลน์
ผลงานเด่นด้านการช่วยเหลือผู้ถูกละเมิดสิทธิมนุษยชน จํานวน 1 กรณี ได้แก่ แพะขาวถูกละเมิดสิทธิมนุษยชนได้กองทุนยุติธรรมเข้าช่วยเหลือ
.
รวมถึงนําเทคโนโลยีสารสนเทศมาใช้ ด้วยการให้ยื่นขอปล่อยตัวชั่วคราวผู้ต้องหาหรือจําเลยด้วยหนังสือรับรองแทนการชําระเงินผ่านระบบอิเล็กทรอนิกส์ และเชื่อมบริการกองทุนยุติธรรมกับแอปพลิเคชันทางรัฐ
อ่านเพิ่มเติม คลิกhttps://www.thaigov.go.th/news/contents/details/67633
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมเจ้าท่า ต้อนรับ ดร. คลีโอพัตรา ดัมเบีย-เฮนรี (Dr. Cleopatra Doumbia-Henry) ประธานมหาวิทยาลัยทางทะเล
วันอังคารที่ 25 เมษายน 2566
กรมเจ้าท่า ต้อนรับ ดร. คลีโอพัตรา ดัมเบีย-เฮนรี (Dr. Cleopatra Doumbia-Henry) ประธานมหาวิทยาลัยทางทะเล
...
กรมเจ้าท่า ต้อนรับ ดร. คลีโอพัตรา ดัมเบีย-เฮนรี (Dr. Cleopatra Doumbia-Henry) ประธานมหาวิทยาลัยทางทะเล
นายกริชเพชร ชัยช่วย ผู้ตรวจราชการกระทรวงคมนาคม รักษาราชการแทน อธิบดีกรมเจ้าท่า นําคณะผู้บริหารกรมเจ้าท่า และนางสาวธีรากานต์ สุริยกุล ณ อยุธยา ผู้อํานวยการกองวิจัยและพัฒนาองค์กร ฝ่ายกลยุทธ์องค์กร พร้อมเจ้าหน้าที่จากการท่าเรือแห่งประเทศไทย รวมถึงเจ้าหน้าที่ไทยผู้สําเร็จการศึกษาจากมหาวิทยาลัยทางทะเลโลก (World Maritime University: WMU) ให้การต้อนรับ ดร. คลีโอพัตรา ดัมเบีย-เฮนรี (Dr. Cleopatra Doumbia-Henry) ประธานมหาวิทยาลัยทางทะเล ในวันที่ 25 เมษายน 2566 ณ ห้องประชุมอาคาร 2 ชั้น 2 กรมเจ้าท่า
การประชุมในวันนี้ เพื่อหารือในการสร้างความร่วมมือระหว่างประเทศไทยกับ WMU อย่างต่อเนื่อง รวมถึงรับฟังวิสัยทัศน์และนโยบายของ ดร. ดัมเบีย-เฮนรี) ในฐานะผู้แทนเครือรัฐโดมินิกา ซึ่งลงสมัครรับเลือกตั้งในตําแหน่งเลขาธิการขององค์การทางทะเลระหว่างประเทศ (IMO Secretariat) เพื่อเป็นข้อมูลประกอบการตัดสินใจในการสนับสนุนให้คะแนนเสียง หรือพิจารณาถึงสิ่งที่อาจเป็นประโยชน์ต่อประเทศไทยหรือสนับสนุนประเทศไทยได้ในอนาคต โดยดร. ดัมเบีย-เฮนรี เป็นผู้มีประสบการณ์ทํางานอย่างกว้างขวางในองค์การระหว่างประเทศ โดยมีประสบการณ์ทํางานในองค์การแรงงานระหว่างประเทศ (International Labour Organization : ILO) กว่า 30 ปี และเป็นสตรีคนแรกที่ได้รับเลือกให้ดํารงตําแหน่งประธานมหาวิทยาลัยทางทะเลโลก ตั้งแต่วันที่ 6 สิงหาคม 2563
ในการนี้ นายกริชเพชร ชัยช่วย และคณะผู้แทนไทยได้หารือถึงความเป็นไปได้ในการขยายความร่วมมือทางวิชาการกับ WMU รวมถึงรับคําแนะนําจาก ดร. ดัมเบีย-เฮนรี ในการส่งเสริมบุคลากรด้านการขนส่งทางน้ําและพาณิชย์นาวีให้ได้รับทุนการศึกษาและเพิ่มความรู้ความสามารถ เพื่อกลับมาพัฒนางานในประเทศ โดยเฉพาะในด้านการจัดการพลังงานสําหรับการขนส่งทางน้ํา (Maritime Energy Management) การเตรียมความพร้อมในการดําเนินการป้องกันสิ่งแวดล้อมทางน้ําที่กําลังเป็นประเด็นสําคัญที่นานาชาติพยายามร่วมกันหารือแนวทางลดปัญหาการเปลี่ยนแปลงสภาพภูมิอากาศ
ทั้งนี้ นายกริชเพชร ชัยช่วย ได้กล่าวขอบคุณสําหรับคําแนะนําในการสร้างความร่วมมือระหว่างประเทศไทยกับ WMU และกล่าวถึงความสัมพันธ์อันดีระหว่างประเทศไทยกับเครือรัฐโดมินิกา ที่มีความร่วมมือด้านการทําความตกลงยอมรับประกาศนียบัตรคนประจําเรือ (COR) ตั้งแต่ปี พ.ศ. 2562 โดยประเทศไทยอยู่ระหว่างการพิจารณาคุณสมบัติต่าง ๆ ของผู้สมัครเลขาธิการ IMO อย่างรอบคอบ เพื่อให้มั่นใจว่า IMO จะได้เลขาธิการ IMO คนต่อไปที่เหมาะสมที่สุด
รัฐบาลไทย-ข่าวทำเนียบรัฐบาล-“กรุงไทย” เสริมแกร่งเทคโนโลยีสแกนใบหน้า ยกระดับความปลอดภัยโอนเงิน ผ่าน “Krungthai NEXT” และ“เป๋าตัง” ดีเดย์ มิ.ย.นี้
วันพุธที่ 26 เมษายน 2566
26/04/2566
“กรุงไทย” เสริมแกร่งเทคโนโลยีสแกนใบหน้า ยกระดับความปลอดภัยโอนเงิน ผ่าน “Krungthai NEXT” และ“เป๋าตัง” ดีเดย์ มิ.ย.นี้
ธ.กรุงไทยเสริมแกร่งเทคโนโลยีความปลอดภัย สแกนใบหน้าก่อนทําธุรกรรมโอนเงินและปรับเพิ่มวงเงินผ่านแอปฯ Krungthai NEXT และเป๋าตัง ทําธุรกรรมผ่านแอปฯ ได้คนเดียวเท่านั้น เริ่ม มิ.ย.2566 นําบัตร ปชช.ขอเพิ่มการยืนยันตัวตนด้วยใบหน้าที่ตู้ ATM และสาขาทั่วประเทศ
ธนาคารกรุงไทย เสริมแกร่งเทคโนโลยีความปลอดภัย สแกนใบหน้าก่อนทําธุรกรรมโอนเงิน และปรับเพิ่มวงเงินผ่านแอปฯ Krungthai NEXT และเป๋าตัง มั่นใจทําธุรกรรมผ่านแอปฯได้คนเดียวเท่านั้น เริ่มมิถุนายน 2566 แนะลูกค้านําบัตรประชาชนขอเพิ่มการยืนยันตัวตนด้วยใบหน้าที่ตู้ ATM สีเทา และสาขาทั่วประเทศ ตั้งแต่วันนี้เป็นต้นไป
​
ธนาคารกรุงไทย ในฐานะธนาคารพาณิชย์ชั้นนําของประเทศ มุ่งมั่นพัฒนาเทคโนโลยีและนวัตกรรมทางการเงิน ตอบโจทย์ลูกค้าทุกกลุ่มอย่างสะดวก รวดเร็ว และปลอดภัย ยกระดับชีวิตคนไทยให้ดีขึ้นในทุกวัน โดยเดินหน้านําเทคโนโลยีมายกระดับความปลอดภัยในการทําธุรกรรมการเงินอย่างต่อเนื่อง ทั้งการพัฒนาระบบแจ้งเตือนผู้ใช้งาน เมื่อตรวจพบการบันทึกภาพหรือวิดีโอหน้าจอ หรือใช้โปรแกรมควบคุมหน้าจอมือถือของผู้ใช้งาน (Screen Sharing /Screen Recording) เพื่อป้องกันการเข้าถึงแอปฯ จากทางไกล และการยกเลิกส่ง SMS และ e-mail แนบลิงก์ ล่าสุด ธนาคารพัฒนาระบบการยืนยันตัวตนด้วยใบหน้ามาใช้กับแอปพลิเคชัน Krungthai NEXT และเป๋าตัง เมื่อทําธุรกรรมโอนเงิน หรือปรับเพิ่มวงเงินผ่านแอปฯ ดังนี้
1. โอนเงินตั้งแต่ 50,000 บาท ขึ้นไปต่อครั้ง
2. มียอดโอนเงินสะสมทุก 200,000 บาท ต่อวันต่อบัญชี
3. ปรับเพิ่มวงเงินโอนตั้งแต่ 50,000 บาทขึ้นไป
การยืนยันตัวตนด้วยใบหน้า ทําให้การทําธุรกรรมโอนเงิน ปลอดภัยมากขึ้น ทําธุรกรรมผ่านแอปฯ ได้คนเดียวเท่านั้น สะดวกมากขึ้น เมื่อต้องการเปลี่ยนอุปกรณ์มือถือ ลืมรหัส หรือเปลี่ยนเบอร์โทรศัพท์ใหม่ในการรับ OTP สําหรับการทําธุรกรรม ทําให้สามารถใช้งานแอปฯ ได้อย่างต่อเนื่อง
ทั้งนี้ การยืนยันตัวตนด้วยใบหน้าก่อนโอนเงิน เริ่มในเดือนมิถุนายน 2566 สําหรับลูกค้าที่ยังไม่เคยมีข้อมูลการยืนยันตัวตนด้วยใบหน้า หรือ ข้อมูลไม่อัพเดต สามารถเพิ่มข้อมูลได้ เพียงนําบัตรประชาชนไปขอดําเนินการผ่านธนาคารกรุงไทยทุกสาขา และ ตู้ ATM ที่มีสัญลักษณ์ Confirm ID (ตู้สีเทา) โดยอัพเดตข้อมูลครั้งเดียวใช้ได้ทั้ง แอปฯ Krungthai NEXT และเป๋าตัง สอบถามข้อมูลเพิ่มเติมได้ที่ Krungthai Contact Center 02-111-1111
รัฐบาลไทย-ข่าวทำเนียบรัฐบาล-ปลัดฯ ณัฐพล นำคณะผู้บริหาร ธพว. ร่วมประกาศเจตนารมณ์ จริยธรรม จรรยาบรรณ เพื่อส่งเสริมคุณธรรม และความโปร่งใส
วันพุธที่ 26 เมษายน 2566
26/04/2566
ปลัดฯ ณัฐพล นําคณะผู้บริหาร ธพว. ร่วมประกาศเจตนารมณ์ จริยธรรม จรรยาบรรณ เพื่อส่งเสริมคุณธรรม และความโปร่งใส
ปลัดฯ ณัฐพล นําคณะผู้บริหาร ธพว. ร่วมประกาศเจตนารมณ์ จริยธรรม จรรยาบรรณ เพื่อส่งเสริมคุณธรรม และความโปร่งใส
วันนี้ (25 เมษายน 2566) ดร.ณัฐพล รังสิตพล ปลัดกระทรวงอุตสาหกรรม ในฐานะประธานกรรมการธนาคารพัฒนาวิสาหกิจขนาดกลางและขนาดย่อมแห่งประเทศไทย เป็นประธานในพิธีประกาศเจตนารมณ์ จริยธรรม จรรยาบรรณ เพื่อส่งเสริมคุณธรรม และความโปร่งใสในการดําเนินงานของธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ประจําปี พ.ศ. 2566 โดยมี นายวันชัย พนมชัย นางสาวณัฏฐิญา เนตยสุภา รองปลัดกระทรวงอุตสาหกรรม นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย และคณะกรรมการ ผู้บริหาร และพนักงาน ธพว. เข้าร่วมพิธี ณ ห้องทับทิม ชั้น 11 ธนาคารพัฒนาวิสาหกิจขนาดกลางและขนาดย่อมแห่งประเทศไทย
สําหรับการประกาศเจตนารมณ์ จริยธรรม และจรรยาบรรณครั้งนี้ ถือเป็นการให้คํามั่นว่า คณะผู้บริหารและเจ้าหน้าที่ธนาคารทุกคน จะร่วมกันปฏิบัติหน้าที่และบริหารงานอย่างซื่อสัตย์ สุจริต โปร่งใส ตรวจสอบได้ เป็นไปตามหลักธรรมาภิบาล ทั้งนี้ ในฐานะที่ SME D Bank เป็นสถาบันการเงินของรัฐ ที่เล็งเห็นถึงความสําคัญของปัญหาการทุจริต โดยร่วมกันกล่าวคําปฏิญาณตนพร้อมกัน ที่จะบริหารและปฏิบัติงานตามภารกิจด้วยความซื่อสัตย์ สุจริต มีคุณธรรม มีความโปร่งใส กล้ายืนหยัดในสิ่งที่ถูกต้อง ยึดมั่นในจริยธรรมและจรรยาบรรณ ปฏิบัติหน้าที่ด้วยความสุจริต สอดคล้องตามแนวทางการประเมินคุณธรรมและความโปร่งใสในการดําเนินงานของหน่วยงานภาครัฐ (ITA) ประจําปี 2566
รัฐบาลไทย-ข่าวทำเนียบรัฐบาล-ปลัด สธ. ย้ำสถานบริการ พัฒนาศักยภาพบริการตามความต้องการประชาชนและบริบทพื้นที่พร้อมจัดจุดบริการวัคซีนโควิด 19
วันพุธที่ 26 เมษายน 2566
ปลัด สธ. ย้ําสถานบริการ พัฒนาศักยภาพบริการตามความต้องการประชาชนและบริบทพื้นที่พร้อมจัดจุดบริการวัคซีนโควิด 19
ปลัดกระทรวงสาธารณสุข เผย แนวทางยกระดับสถานบริการ เน้นสอดคล้องกับความต้องการของประชาชนและบริบทของพื้นที่ ใช้ทรัพยากรร่วมกันอย่างคุ้มค่าและเต็มศักยภาพ ภายใต้หลักการ one province one hospital
ปลัดกระทรวงสาธารณสุข เผย แนวทางยกระดับสถานบริการ เน้นสอดคล้องกับความต้องการของประชาชนและบริบทของพื้นที่ ใช้ทรัพยากรร่วมกันอย่างคุ้มค่าและเต็มศักยภาพ ภายใต้หลักการ one province one hospital โดยจังหวัดสิงห์บุรี มีประชากรสูงอายุกว่า 25% มีการพัฒนาศักยภาพรองรับความต้องการของผู้สูงอายุที่เพิ่มขึ้น ทั้งเรื่องตา ข้อเข่า และขยายศักยภาพการดูแลถึง รพ.สต. ช่วยผู้ป่วยได้รับการดูแลรักษาใกล้บ้าน ย้ําจัดบริการวัคซีนโควิด 19 เพิ่มภูมิคุ้มกันประชาชน
วันนี้ (26 เมษายน 2566) ที่ จ.สิงห์บุรี นพ.โอภาส การย์กวินพงศ์ ปลัดกระทรวงสาธารณสุข พร้อมด้วย นพ.สุรโชค ต่างวิวัฒน์ ผู้ตรวจราชการกระทรวงสาธารณสุข เขตสุขภาพที่ 4 ลงพื้นที่ติดตามการดําเนินงานตามนโยบายและการพัฒนาการบริการประชาชน พร้อมเยี่ยมให้กําลังใจเจ้าหน้าที่ รพ.อินทร์บุรี และ รพ.สิงห์บุรีโดยมี นพ.โชคชัย สาครพานิช นายแพทย์สาธารณสุขจังหวัดสิงห์บุรี ผู้อํานวยการโรงพยาบาลทั้ง 2 แห่ง และเจ้าหน้าที่ให้การต้อนรับ
นพ.โอภาส กล่าวว่า กระทรวงสาธารณสุขมุ่งเน้นการพัฒนายกระดับมาตรฐานโรงพยาบาลให้เป็นโรงพยาบาลของประชาชน มีการจัดระบบดูแลรักษาพยาบาลที่สอดคล้องกับความต้องการของประชาชนและบริบทของพื้นที่ใช้ทรัพยากรทั้งบุคลากร งบประมาณ อุปกรณ์การแพทย์ ในการดูแลประชาชนอย่างคุ้มค่าและเต็มศักยภาพภายใต้หลักการ one province one hospital โดยจังหวัดสิงห์บุรี ซึ่งเข้าสู่การเป็นสังคมสูงอายุอย่างสมบูรณ์ มีประชากรสูงอายุถึง 25.37% ได้พัฒนาระบบบริการผ่านการขับเคลื่อนเมืองเป็นมิตรผู้สูงอายุร่วมกับทุกภาคส่วนที่เกี่ยวข้อง และมีการคัดกรองสุขภาพ 9 ด้านตามนโยบาย “ปีแห่งสุขภาพสูงวัยไทย” ครอบคลุมแล้ว 88.07% พร้อมจัดทําแผนส่งเสริมสุขภาพดี (Wellness Plan) ให้กับผู้สูงอายุแล้ว 89.48% ขณะเดียวกันก็มีการพัฒนาศักยภาพการบริการที่ตอบสนองกับการเป็นสังคมสูงอายุ เช่น โรงพยาบาลอินทร์บุรี เน้นพัฒนาศักยภาพบริการคลินิกตา การผ่าตัดตา คลินิกศัลยกรรมกระดูก ข้อเข่าเสื่อมและการผ่าตัดข้อเข่า เป็นต้น นอกจากนี้ ยังขยายศักยภาพการบริการไปถึง รพ.สต. โดยใช้ทั้งระบบ Telemedicine และการหมุนเวียนแพทย์ออกตรวจรักษา ทําให้สามารถส่งผู้ป่วยอาการเล็กน้อยหรือปานกลางกลับมาดูแลรักษาต่อได้ที่ รพ.สต. ใกล้บ้าน
“สําหรับสถานการณ์โควิด 19 ที่หลังเทศกาลสงกรานต์เริ่มพบผู้ป่วยมากขึ้นตามคาดการณ์ ได้กําชับให้จัดจุดบริการวัคซีน พร้อมทั้งแนะนําประชาชนเข้ารับวัคซีนเพื่อกระตุ้นภูมิคุ้มกัน โดยเฉพาะผู้ที่เป็นกลุ่มเสี่ยง 608ผู้ที่ยังไม่ได้รับวัคซีน หรือได้รับเข็มสุดท้ายนานกว่า 6 เดือน เพื่อช่วยลดอาการหนักและเสียชีวิต โดยสามารถฉีดวัคซีนโควิด 19 และวัคซีนไข้หวัดใหญ่ได้ในคราวเดียวกัน” นพ.โอภาสกล่าว
******************************** 26 เมษายน 2566
รัฐบาลไทย-ข่าวทำเนียบรัฐบาล-พม. รับมอบชุดตรวจ ATK 3,000 ชุด คัดกรองโควิด-19 เชิงรุก จากบริษัทปารมี แอนด์ แอสโซซิเอทส์ จำกัด
วันพุธที่ 26 เมษายน 2566
พม. รับมอบชุดตรวจ ATK 3,000 ชุด คัดกรองโควิด-19 เชิงรุก จากบริษัทปารมี แอนด์ แอสโซซิเอทส์ จํากัด
พม. รับมอบชุดตรวจ ATK 3,000 ชุด คัดกรองโควิด-19 เชิงรุก จากบริษัทปารมี แอนด์ แอสโซซิเอทส์ จํากัด
เมื่อวันที่ 25 เม.ย. 66เวลา 13.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานในการรับมอบชุดตรวจ ATK ( Antigen Test Kit ) จํานวน 3,000 ชุด จากคุณปารมี สินธุเสก กรรมการผู้จัดการ บริษัท ปารมี แอนด์ แอสโซซิเอทส์ จํากัด เพื่อใช้ในการจัดกิจกรรมตรวจคัดกรองเชิงรุกให้กับกระทรวงการพัฒนาสังคมและความมั่นคงของมนุษย์ และนําไปมอบให้ประชาชนกลุ่มเปราะบาง โดยมี นางสาวสราญภัทร อนุมัติราชกิจ อธิบดีกรมส่งเสริมและพัฒนาคุณภาพชีวิตคนพิการ และนางเตือนใจ คงสมบัติ รองอธิบดีกรมกิจการเด็กและเยาวชน ร่วมรับมอบ ณ บริเวณโถงชั้น 1 อาคารกรมพัฒนาสังคมและสวัสดิการ กระทรวง พม. สะพานขาว กทม.
นายอนุกูล กล่าวว่า ตนในนามของกระทรวงการพัฒนาสังคมและความมั่นคงของมนุษย์ (พม.) ขอขอบคุณ บริษัท ปารมี แอนด์ แอสโซซิเอทส์ จํากัด ที่เข้ามามีส่วนร่วมในการขับเคลื่อนกับภารกิจของกระทรวง พม. โดยตระหนักถึงความสําคัญของสถานการณ์การแพร่ระบาดของโควิด-19 ในขณะนี้ ซึ่งทางบริษัทฯ มีความตื่นตัวกับสถานการณ์ดังกล่าวอยู่ตลอดเวลาและพร้อมที่จะร่วมรับผิดชอบสังคม ด้วยการช่วยเหลือและบรรเทาความเดือดร้อนของประชาชน
วันนี้ได้รับมอบชุดตรวจ ATK เพื่อให้กระทรวง พม. นําไปมอบให้กลุ่มเป้าหมายที่เป็นกลุ่มเปราะบางทั้งเด็ก ผู้สูงอายุ คนพิการ และคนด้อยโอกาส ทั้งนี้ กระทรวง พม. ไม่สามารถที่จะรับผิดชอบต่อสังคมหรือทํางานด้านสังคมได้เพียงลําพัง เนื่องจากบางสถานการณ์ต้องอาศัยความร่วมมืออย่างแท้จริง ซึ่งวันนี้ นับเป็นแบบอย่างที่สําคัญที่จะให้ภาคธุรกิจเอกชนและภาคส่วนอื่นได้เข้ามามีส่วนร่วมในการทํางานเพื่อสังคมด้วยกัน
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-​รองโฆษกรัฐบาลฯ เปิดเผยความสำเร็จรถไฟขบวนประวัติศาสตร์ขนส่งสินค้าเกษตรผ่านเส้นทางรถไฟไทย-ลาว-จีน ขยายโอกาสเกษตรกร และผู้ประกอบการไทยส่งออกสินค้าไปยังจีน
วันพุธที่ 26 เมษายน 2566
26/04/2566
​รองโฆษกรัฐบาลฯ เปิดเผยความสําเร็จรถไฟขบวนประวัติศาสตร์ขนส่งสินค้าเกษตรผ่านเส้นทางรถไฟไทย-ลาว-จีน ขยายโอกาสเกษตรกร และผู้ประกอบการไทยส่งออกสินค้าไปยังจีน
​รองโฆษกรัฐบาลฯ เปิดเผยความสําเร็จรถไฟขบวนประวัติศาสตร์ขนส่งสินค้าเกษตรผ่านเส้นทางรถไฟไทย-ลาว-จีน ขยายโอกาสเกษตรกร และผู้ประกอบการไทยส่งออกสินค้าไปยังจีน
วันนี้ (26 เมษายน 2566) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รถไฟขบวนพิเศษบรรทุกทุเรียนจากประเทศไทย เดินทางถึงนครกว่างโจว (Guangzhou) มณฑลกวางตุ้ง (Guangdong) สาธารณรัฐประชาชนจีน เรียบร้อยแล้วเมื่อวันจันทร์ที่ 24 เมษายน 2566 นับเป็นรถไฟขบวนแรกในประวัติศาสตร์ที่เดินทางผ่านเส้นทางรถไฟไทย-ลาว-จีน แบบไป-กลับ เสริมสร้างความสะดวกและรวดเร็วในการขนส่งสินค้าเกษตรไทย-จีน
รองโฆษกประจําสํานักนายกรัฐมนตรีกล่าวว่า ขบวนรถไฟบรรทุกสินค้าส่งออกทุเรียนจากภาคตะวันออกของไทยสู่ประเทศจีนจํานวน 414 ตัน ผ่านเส้นทางรถไฟไทย-ลาว-จีน เป็นความร่วมมือระหว่างภาครัฐกับบริษัท Pan-Asia Silk Road Co., Ltd หรือ PAS เพื่อขนส่งสินค้าเกษตรและอาหารทะเลแช่แข็งในตู้เย็นคอนเทนเนอร์ ขยายโอกาสในการส่งออกสินค้าไปจีนเพิ่มขึ้น โดยเฉพาะการขยายตลาดไปยังมณฑลต่าง ๆ ในจีน ผ่านการขนส่งทางรางที่รวดเร็วและตรงเวลา ส่งเสริมการพัฒนาการขนส่งสินค้าทางรางของไทย และเชื่อมโยงการขนส่งสินค้าระหว่างเอเชียตะวันออกเฉียงใต้กับพื้นที่อ่าวกวางตุ้ง - ฮ่องกง - มาเก๊า (Guangdong-Hong Kong-Macao Greater Bay Area: GBA) ของจีน
“ประเทศจีนเป็นตลาดส่งออกของสินค้าสําคัญของไทย ซึ่งการขนส่งสินค้าโดยเส้นทางรางผ่านเส้นทางรถไฟไทย-ลาว-จีน ช่วยให้อํานวยความสะดวกให้ผู้ประกอบการขนส่งสินค้าได้รวดเร็วมากขึ้น ซึ่งช่วยควบคุมคุณภาพสินค้า ส่งเสริม และขยายโอกาสแก่เกษตรกร และผู้ประกอบการไทยในการส่งออกสินค้าเกษตร เช่น ทุเรียน มังคุด และอาหารทะเลแช่แข็ง ไปสู่ประเทศจีนซึ่งเป็นตลาดใหญ่ได้มากยิ่งขึ้นในอนาคต” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-เชิญชวนผู้อยู่ระหว่างชำระคืนหนี้ กยศ. ใช้สิทธิตามมาตรการลดหย่อน 2 เดือนสุดท้าย ลดดอกเบี้ยเหลือร้อยละ 0.01  ลดเงินต้น เบี้ยปรับสำหรับผู้ปิดบัญชีถึง 30 มิ.ย. นี้
วันพุธที่ 26 เมษายน 2566
26/04/2566
เชิญชวนผู้อยู่ระหว่างชําระคืนหนี้ กยศ. ใช้สิทธิตามมาตรการลดหย่อน 2 เดือนสุดท้าย ลดดอกเบี้ยเหลือร้อยละ 0.01  ลดเงินต้น เบี้ยปรับสําหรับผู้ปิดบัญชีถึง 30 มิ.ย. นี้
เชิญชวนผู้อยู่ระหว่างชําระคืนหนี้ กยศ. ใช้สิทธิตามมาตรการลดหย่อน 2 เดือนสุดท้าย ลดดอกเบี้ยเหลือร้อยละ 0.01  ลดเงินต้น เบี้ยปรับสําหรับผู้ปิดบัญชีถึง 30 มิ.ย. นี้
วันนี้ (26 เม.ย. 66) น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่กองทุนเงินให้กู้ยืมเพื่อการศึกษา (กยศ.) ได้มีมาตรการลดหย่อนหนี้ เพื่อช่วยเหลือผู้กู้ยืมที่ได้รับผลกระทบทางเศรษฐกิจต่อเนื่องมาตั้งแต่ช่วงเกิดการแพร่ระบาดของโควิด19 โดยมาตรการดังกล่าวจะสิ้นในวันที่ 30 มิ.ย. 66 ที่จะถึงนี้แล้ว จึงขอเชิญชวนผู้กู้ยืมกองทุน กยศ. ที่อยู่ระหว่างการชําระหนี้ ใช้สิทธิเพื่อรับประโยชน์จากมาตรการตามกรอบเวลาดังกล่าว
ทั้งนี้ มาตรการลดหย่อนการชําระหนี้ กยศ. ประกอบด้วย การลดดอกเบี้ยเงินกู้ยืมจากเดิมร้อยละ 1 ต่อปี เหลือร้อยละ 0.01 ต่อปี สําหรับผู้กู้ยืมเงินที่อยู่ระหว่างการชําระเงินคืนกองทุนและไม่เคยเป็นผู้ผิดนัดชําระหนี้, ลดเงินต้นร้อยละ 5 สําหรับผู้กู้ยืมเงินที่ไม่เคยเป็นผู้ผิดนัดชําระหนี้และต้องการปิดบัญชีในคราวเดียว
น.ส.ไตรศุลี กล่าวว่า พร้อมกันนี้ มีการลดเบี้ยปรับร้อยละ 100 สําหรับผู้กู้ยืมเงินทุกกลุ่มที่ชําระหนี้ปิดบัญชี โดยแยกเป็น ผู้กู้ยืมเงินที่ยังไม่ถูกดําเนินคดี สามารถชําระได้ที่ธนาคารกรุงไทยและธนาคารอิสลามแห่งประเทศไทยทุกสาขา ส่วนผู้กู้ยืมเงินที่ถูกดําเนินคดีแล้ว ต้องลงทะเบียนขอรับสิทธิและนัดหมายวันที่ประสงค์จะชําระหนี้ปิดบัญชีได้ที่ https://www.studentloan.or.th/promotion เนื่องจากมีขั้นตอนที่ผู้กู้ยืมต้องชําระค่าทนายความและค่าฤชาธรรมเนียมศาลให้เสร็จสิ้นก่อนปิดบัญชี และลดเบี้ยปรับร้อยละ 80 สําหรับผู้กู้ยืมเงินที่ยังไม่ถูกดําเนินคดีที่ชําระหนี้ค้างทั้งหมดให้มีสถานะปกติ
“กยศ.ได้ออกมาตรการลดหย่อนเพื่อช่วยเหลือผู้กู้ยืมมาตลอดช่วงที่มีการแพร่ระบาดของโควิด19 ซึ่งในวันที่ 30 มิ.ย. 66 มาตรการต่างๆจะสิ้นสุดลง เหลือเวลาตามมาตรการอีกประมาณ 2 เดือนจึงขอเชิญชวนผู้กู้ กยศ. เลือกชําระหนี้เพื่อรับสิทธิตามมาตรการทั้งได้ลดดอกเบี้ย เงินต้น หรือเบี้ยปรับเมื่อดําเนินการตามเงื่อนไข” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-รปอ.ณัฏฐิญา ติวเข้มอุตสาหกรรมจังหวัดทั่วประเทศ มุ่งเดินตามนโยบาย MIND พร้อมปลูกแนวคิด “ธรรมาภิบาลสิ่งแวดล้อม” สร้างอุตสาหกรรมยุคใหม่ให้เติบโตอย่างยั่งยืน
วันพุธที่ 26 เมษายน 2566
26/04/2566
รปอ.ณัฏฐิญา ติวเข้มอุตสาหกรรมจังหวัดทั่วประเทศ มุ่งเดินตามนโยบาย MIND พร้อมปลูกแนวคิด “ธรรมาภิบาลสิ่งแวดล้อม” สร้างอุตสาหกรรมยุคใหม่ให้เติบโตอย่างยั่งยืน
รปอ.ณัฏฐิญา ติวเข้มอุตสาหกรรมจังหวัดทั่วประเทศ มุ่งเดินตามนโยบาย MIND พร้อมปลูกแนวคิด “ธรรมาภิบาลสิ่งแวดล้อม” สร้างอุตสาหกรรมยุคใหม่ให้เติบโตอย่างยั่งยืน
วันนี้ (25 เมษายน 2566) นางสาวณัฏฐิญา เนตยสุภา รองปลัดกระทรวงอุตสาหกรรม เป็นประธานเปิด “การสัมมนาเชิงปฏิบัติการเพื่อส่งเสริมองค์ความรู้เกี่ยวกับการบริหารจัดการลุ่มน้ําและวางระบบธรรมาภิบาลสิ่งแวดล้อมและการพัฒนาเครือข่ายอุตสาหกรรมรักษ์สิ่งแวดล้อม ประจําปีงบประมาณ พ.ศ.2566” โดยมีนายจักรพันธ์ เด่นดวงบริพันธ์ผู้อํานวยการกองยุทธศาสตร์และแผนงาน ในการนี้ ได้เรียนเชิญ รศ.ดร.จุฑารัตน์ ชมพันธุ์ รองคณบดีคณะบริหารการพัฒนาสิ่งแวดล้อม สถาบันบัณฑิตพัฒนบริหารศาสตร์ (NIDA) เพื่อให้ความรู้เรื่องธรรมาภิบาลสิ่งแวดล้อมแก่ผู้เข้าร่วมประชุม ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม และผ่านระบบ Zoom Meeting
กระทรวงอุตสาหกรรม มีนโยบายเดินหน้าปรับแนวคิดและการทํางานให้มีประสิทธิภาพ โปร่งใส ตอบสนองความต้องการภาคอุตสาหกรรมและเป็นมืออาชีพ เพื่อสร้างความเปลี่ยนแปลงให้กับภาคอุตสาหกรรมไทย ภายใต้กรอบทิศทางการทํางานด้วย “MIND” ใช้หัวและใจ ปั้นอุตสาหกรรมคู่ชุมชน ปรับอุตสาหกรรมเข้าสู่วิถีใหม่ที่ให้ความสําคัญในการยกระดับความสําเร็จทางธุรกิจควบคู่กับการคํานึงถึงสิ่งแวดล้อม และสร้างความเข้มแข็งกระจายรายได้สู่ชุมชน เพื่อขับเคลื่อนการพัฒนาอุตสาหกรรมอย่างสมดุลและยั่งยืน ประกอบด้วย มิติที่ 1 ความสําเร็จทางธุรกิจ มิติที่ 2 การดูแลสังคมโดยรอบโรงงานอุตสาหกรรม มิติที่ 3 การดูแลรักษาสิ่งแวดล้อมที่ตอบโจทย์ไทยและประชาคมโลก และมิติที่ 4 การกระจายรายได้ให้กับประชาชนและชีวิตความเป็นอยู่ที่ดีขึ้น
ทั้งนี้ การส่งเสริมผู้ประกอบการอุตสาหกรรม ให้มีการประกอบกิจการด้วยความรับผิดชอบต่อสังคมและสิ่งแวดล้อม ควบคู่การสร้างความเข้มแข็งและมีส่วนร่วมของชุมชน นับว่ามีความสําคัญและสอดคล้องกับนโยบาย MIND เป็นอย่างยิ่ง ดังนั้น เจ้าหน้าที่สํานักงานอุตสาหกรรมจังหวัด ในฐานะผู้มีหน้าที่ในการขับเคลื่อนอุตสาหกรรมในระดับพื้นที่ จึงต้องให้ความสําคัญกับการดําเนินงานดังกล่าว เพื่อก่อให้เกิดภาพลักษณ์ที่ดีต่อภาคอุตสาหกรรม ประชาชนเกิดความเชื่อมั่น สถานประกอบการมีกระบวนการผลิตที่ลดผลกระทบด้านมลพิษ ไม่ส่งผลกระทบต่อสิ่งแวดล้อม ส่งผลให้สถานประกอบการและประชาชนสามารถอยู่ร่วมกันได้อย่างยั่งยืน